**สร้างคริสตจักรร่วมกับพระคริสต์**

**ความซื่อสัตย์ต่อพระเจ้า**

**วันที่เทศนา :** 1 พฤศจิกายน 2015

**ข้อพระคัมภีร์**

*“ข้าพเจ้าอยากขอให้ท่านทั้งหลายอดกลั้นต่อความโง่เขลาเล็กๆน้อยๆ ของข้าพเจ้า แต่ที่จริงท่านก็อดกลั้นอยู่แล้ว* *เพราะว่าข้าพเจ้าหวงแหนพวกท่านอย่างที่พระเจ้าทรงหวงแหน เพราะว่าข้าพเจ้าหมั้นท่านไว้กับสามีคนเดียว เพื่อถวายพวกท่านให้เป็นหญิงพรหมจารีบริสุทธิ์แด่พระคริสต์”*(2 โครินธ์ 11: 1 – 2)

“Would to God ye could bear with me a little in *my* folly: and indeed bear with me. For I am jealous over you with godly jealousy: for I have espoused you to one husband, that I may present *you as* a chaste virgin to Christ.” (2 Corinthians 11: 1 – 2)

* + ความเชื่อนำไปสู่ความสัมพันธ์กับพระเจ้า ขณะที่ความสัตย์ซื่อคงไว้ซึ่งความสัมพันธ์
  + ความสัมพันธ์ต้องได้รับการดูแลรักษาและต้องพัฒนาอย่างต่อเนื่อง
  + พระคริสตธรรมคัมภีร์เปรียบความสัมพันธ์ระหว่างคริสเตียนกับพระเจ้าเหมือนชีวิตความสัมพันธ์คู่ครองที่ต้องมีความสัตย์ซื่อต่อกันตลอดเวลา

**I. ความไม่สัตย์ซื่อของมนุษย์**

*“มนุษย์เป็นผู้ใดเล่า ที่พระองค์ทรงระลึกถึงเขา? และบุตรของมนุษย์เป็นใครเล่า ที่พระองค์ทรงห่วงใยเขา? พระองค์ทรงสร้างเขาให้ต่ำกว่าพระองค์ แต่หน่อยเดียวและทรงสวมศักดิ์ศรีกับความมีอำนาจให้เขา* *พระองค์ทรงให้เขาปกครองผลงานแห่งพระหัตถ์ของพระองค์ พระองค์ทรงให้ทุกสิ่งอยู่ใต้เท้าเขา* *คือฝูงแพะแกะและฝูงวัวทั้งสิ้น ทั้งสัตว์ป่าด้วย”* (สดุดี 8: 4 – 7)

“What is man, that thou art mindful of him? and the son of man, that thou visitest him? For thou hast made him a little lower than the angels, and hast crowned him with glory and honour. Thou madest him to have dominion over the works of thy hands; thou hast put all *things* under his feet: All sheep and oxen, yea, and the beasts of the field;” (Psalms 8: 4 – 7)

*“พระยาห์เวห์พระเจ้าจึงทรงให้มนุษย์นั้นอาศัยอยู่ในสวนเอเดน ให้ทำและดูแลสวน พระยาห์เวห์พระเจ้าจึงตรัสสั่งมนุษย์นั้นว่า ผลไม้ทุกอย่างในสวนนี้ เจ้ากินได้ตามใจชอบ แต่ผลของต้นไม้แห่งการรู้ถึงความดีและความชั่วนั้น ห้ามเจ้ากิน เพราะในวันใดที่เจ้ากิน เจ้าจะต้องตายแน่”*(ปฐมกาล 2: 15, 17)

“And the LORD God took the man, and put him into the garden of Eden to dress it and to keep it. And the LORD God commanded the man, saying, Of every tree of the garden thou mayest freely eat: But of the tree of the knowledge of good and evil, thou shalt not eat of it: for in the day that thou eatest thereof thou shalt surely die.” (Genesis 2: 15, 17)

* พระเจ้าสร้างและตกแต่งมนุษย์ ให้เป็นเลิศเหนือสิ่งทั้งปวง
* พระเจ้าประทานทุกสิ่งที่ทรงสร้างให้มนุษย์เป็นผู้ครอบครอง
* พระเจ้ามอบความไว้วางใจในมนุษย์ที่พระองค์ทรงสร้าง

**♡ พระองค์ประสงค์อย่างเดียวคือ ใจสัตย์ซื่อ**

**II. พระเจ้าเรียกหา ปรารถนาการคืนดี**

*“เวลาเย็นวันนั้น เขาทั้งสองได้ยินเสียงพระยาห์เวห์พระเจ้าเสด็จดำเนินอยู่ในสวน ชายนั้นกับภรรยาของเขาก็ซ่อนตัวอยู่ในหมู่ต้นไม้กลางสวน ให้พ้นจากพระพักตร์พระยาห์เวห์พระเจ้า”*(ปฐมกาล 3: 8)

“And they heard the voice of the LORD God walking in the garden in the cool of the day: and Adam and his wife hid themselves from the presence of the LORD God amongst the trees of the garden.” (Genesis 3: 8)

*“และพระเจ้าตรัสกับข้าพเจ้าว่า จงไปอีกครั้งหนึ่ง ไปสมานรักกับหญิงคนหนึ่ง ซึ่งเป็นคนรักของชู้และเป็นหญิงล่วงประเวณี เหมือนพระเจ้าทรงรักพงศ์พันธุ์อิสราเอลอย่างนั้นแหละ แม้ว่าเขาจะหลงใหลไปตามพระอื่น และนิยมชมชอบกับขนมลูกองุ่นแห้ง ดังนั้นแหละ ข้าพเจ้าจึงได้ซื้อนางมาเป็นเงินสิบห้าเชเขลกับข้าวบารลีหนึ่งโฮเมอร์กึ่ง”* (โฮเชยา 3: 1 – 2)

“Then said the LORD unto me, Go yet, love a woman beloved of *her* friend, yet an adulteress, according to the love of the LORD toward the children of Israel, who look to other gods, and love flagons of wine. So I bought her to me for fifteen *pieces* of silver, and *for* an homer of barley, and an half homer of barley:” (Hosea 3: 1 – 2)

แม้มนุษย์ไม่ซื่อสัตย์ต่อพระเจ้า หันไปฟังและเชื่อฟังมารซาตาน นำเอาการแช่งสาปมาสู่โลก ความตาย ความเสื่อม ความทุกข์ ฯลฯ เราถูกขายในตลาดแห่งความบาป เราถูกมารทิ้งอย่างไร้ความหมายเมื่อเราไม่สามารถเป็นประโยชน์ต่อมันต่อไป เหมือนชีวิตภรรยาของโฮเชยาที่ถูกทิ้งและถูกขายที่ตลาดทาสราคาถูก แต่ก็ไม่มีใครซื้อ โฮเชยาได้รับคำสั่งจากพระเจ้าให้ไปซื้อนางกลับมาสู่อ้อมกอดของความรัก นี่คือภาพของพระเจ้าที่มีความรักและสัตยซื่อต่อเรา แม้เราจะทิ้งพระเจ้าและชีวิตเหลวแหลก ถูกทิ้งไว้บนความสิ้นหวัง โดดเดี่ยว พระองค์รักเราและซื้อเราด้วยราคาแพงคือด้วยเลือดของพระองค์

**III. อย่านอกใจอีก**

*“แล้วใครจะให้เราขาดจากความรักของพระคริสต์ได้? จะเป็นความทุกข์ หรือความยากลำบาก หรือการเคี่ยวเข็ญ หรือการกันดารอาหาร หรือการเปลือยกาย หรือการถูกโพยภัย หรือการถูกคมดาบหรือ? ตามที่เขียนไว้ในพระคัมภีร์ว่า “เพราะเห็นแก่พระองค์ ข้าพระองค์จึงถูกประหารวันยังค่ำ และนับว่าเป็นแกะสำหรับเอาไปฆ่า” ... หรือซึ่งสูง หรือซึ่งลึก หรือสิ่งใดๆอื่นที่ได้ทรงสร้างแล้วนั้น จะไม่สามารถทำให้เราขาดจากความรักของพระเจ้า ซึ่งมีอยู่ในพระเยซูคริสต์องค์พระผู้เป็นเจ้าของเราได้”* (โรม 8: 35, 36, 39)

“Who shall separate us from the love of Christ? *shall* tribulation, or distress, or persecution, or famine, or nakedness, or peril, or sword? As it is written, **For thy sake we are killed all the daylong; we are accounted as sheep for the slaughter. ...** Nor height, nor depth, nor any other creature, shall be able to separate us from the love of God, which is in Christ Jesus our Lord.” (Romans 8: 35, 36, 39)

*“ถ้าใครไม่รักองค์พระผู้เป็นเจ้า ก็ขอให้คนนั้นเป็นที่แช่งสาป ขอองค์พระผู้เป็นเจ้าเสด็จมาเถิด”*(1 โครินธ์ 16: 22)

“If any man love not the Lord Jesus Christ, let him be Anathema Maranatha.”  
 (1 Corinthians 16: 22)

โดยความเมตตาของพระเจ้า เราได้รับพระคุณซ้อนคุณ พระเจ้าทรงรับเราไม่ใช่เนื่องจากความดีที่เราทำ พระองค์รับเราอย่างที่เราเป็น

อาจารย์เปาโลเขียนจดหมายย้ำเตือนเราว่า ความรักอันยิ่งใหญ่นี้จะต้องตรึงอยู่ในหัวใจ เราจะไม่นอกใจอีก ไม่ว่าอะไรจะเกิดขึ้น จะไม่มีสิ่งใดแยกเราออกจากพระคริสต์แม้จะเป็นความตาย